It-Taqsima Port u Trasport tal-UĦM illum irreġistrat tilwima industrijali mal-Malta Public Transport Services (ex-Arriva). Fi stqarrija l-UĦM qalet l-maġġoranza assoluta tal-ħaddiema ex-Arriva fil-jiem li għaddew għażlu li jissieħbu mal-UĦM biex tkun hi li tirrappreżenthom. Qalet li dan sar peress li l-istess ħaddiema huma ddiżappuntati mis-servizz tal-Unjin li kienet tirrappreżentahom qabel. Minkejja dan, il-UHM akkużat lill-kumpanija Malta Public Transport Services li qed tonqos milli taċċetta d-deċiżjoni demokratika tal-ħaddiema u tibda il-proċess tal-verifika. It-tilwima kienet irreġistrata permezz ta’ ittra indirizatta lill-kumpanija Malta Public Trasport Services u lid-direttur tar-Relazzjonijiet Industrijali u Mpjiegi.